ধ্যান (হিন্দু দর্শন)
ধ্যান (সংস্কৃত: ध्यान) হলো মনন ও তপস্যা। যোগ অনুশীলনে ধ্যান করা হয়, এবং এটি সমাধি ও আত্ম-জ্ঞানের একটি মাধ্যম। ধ্যান বেদের আরণ্যক ও ব্রাহ্মণ স্তরে অস্পষ্ট। তবে উপনিষদ ও পতঞ্জলির যোগসূত্রে এটি ব্যাপক আলোচিত। উপনিষদে এটিকে আত্ম-জ্ঞানের প্রক্রিয়া হিসেবে উল্লেখ করা হয়েছে। ধ্যানের ধারণা এবং এর অনুশীলন প্রাচীন ভারতের  শ্রমণিক আন্দোলনে উদ্ভূত, এবং হিন্দুধর্মের বিভিন্ন ঐতিহ্যের মধ্যে প্রভাবশালী হয়েছে। এটির মাধ্যমে যোগী আত্মা ও জীবের সম্পর্ক, এবং চূড়ান্ত বাস্তবতা উপলব্ধি করে। বৌদ্ধ ও জৈন ধর্মেও ধ্যানের ধারণা পাওয়া যায়। ধ্যান সম্পর্কিত শব্দ হল নিদিধ্যাসন, উপনিষদীয় বিবৃতি নিয়ে চিন্তাভাবনা। এটি তিনটি পদের সংমিশ্রণ, যথা ধ্যী, উপাসনা ও ভাবনা৷